Οίκος της Σαξονίας-Κοβούργου-Γόθας

Ο Οίκος της Σαξονίας-Κοβούργου-Γόθας () είναι γερμανική δυναστεία, η οποία προέρχεται από τον σαξονικό Οίκο των Βέττιν που κυβερνούσε τα Ερνεστινά δουκάτα, συμπεριλαμβανομένου του δουκάτου της Σαξονίας-Κοβούργου-Γόθας. Ο Οίκος της Σαξονίας-Κοβούργου-Γόθας, μαζί με παρακλάδια του, αποτελεί τον βασιλικό οίκο πολλών ευρωπαϊκών μοναρχιών.

Ιστορία
Ο πρώτος δούκας της Σαξονίας-Κοβούργου-Γόθας ήταν ο Ερνέστος Α΄, ο οποίος κατείχε την εξουσία από το 1826 μέχρι το θάνατό του το 1844. Προηγουμένως από το 1806 μέχρι το 1826 ήταν δούκας της Σαξονίας-Κοβούργου-Ζάαλφελντ (ως Ερνέστος Γ΄). Το 1831 ο μικρότερος αδελφός του Ερνέστου Α΄, ο Λεοπόλδος Α΄, έγινε βασιλιάς των Βέλγων, μία θέση που διατηρήθηκε από τους απογόνους του έως σήμερα. Η κόρη του Λεοπόλδου Α΄, η Καρλότα, παντρεύτηκε το 1857 τον δεύτερο εξάδελφό της Μαξιμιλιανό, αρχιδούκα της Αυστρίας και μετέπειτα αυτοκράτορα του Μεξικού. Ο ανιψιός τού Ερνέστου, ο Φερδινάνδος Β΄, νυμφεύτηκε τη Μαρία Β΄ της Πορτογαλίας και οι απόγονοί τους συνέχισαν να βασιλεύουν στην Πορτογαλία, μέχρι που η χώρα έγινε δημοκρατία το 1910.http://www.almanachdegotha.org/id55.html

Ο δεύτερος γιος του Ερνέστου, Πρίγκιπας Αλβέρτος (1819-1861), νυμφεύτηκε το 1840 την Βασίλισσα Βικτωρία του Ηνωμένου Βασιλείου και ως εκ τούτου αποτελεί πρόγονο της σημερινής Βασιλικής Οικογένειας του Ηνωμένου Βασιλείου, η οποία το 1917 μετονομάστηκε από "Σαξονίας-Κοβούργου-Γόθας" σε "Ουίνδσορ". Το 1816 ο αδερφός του Ερνέστου, ο Φερδινάνδος, νυμφεύτηκε την Μαρία Αντωνία πριγκίπισσα Κοχάρυ, η οποία δέκα χρόνια αργότερα -με το θάνατο του πατέρα της- θα κληρονομήσει την περιουσία του στην Ουγγαρία και θα υιοθετήσει το επώνυμο Σαξονίας-Κοβούργο-Κοχάρυ. Ο εγγονός του Φερδινάνδου, που ονομαζόταν επίσης Φερδινάνδος, έγινε πρίγκιπας και μετέπειτα τσάρος της Βουλγαρίας. Ο σημερινός επικεφαλής της Βουλγαρικής Βασιλικής Οικογένειας και πρώην τσάρος Συμεών Β΄ της Βουλγαρίας, ο οποίος εκθρονίστηκε και εξορίστηκε κατά τη διάρκεια του Β΄ Παγκοσμίου Πολέμου, υιοθέτησε το επώνυμο Σαξκομπουργκότσκι και υπηρέτησε ως Πρωθυπουργός της Βουλγαρίας το διάστημα 2001-2005.Frederic Shoberl, A historical account, interspersed with biographical anecdotes, 1840 

Κλάδοι

Δουκικός Κλάδος
Δούκες 1826–1918
 Ερνέστος Α΄ 1826–1844
 Ερνέστος Β΄ 1844–1893
 Αλφρέδος 1893–1900
 Κάρολος Εδουάρδος 1900–1918.

Επικεφαλής του Οίκου από το 1918
 Κάρολος Εδουάρδος 1918–1954
 Φρειδερίκος Ιωσίας 1954–1998
 Ανδρέας 1998–2025
 Ουμβέρτος 2025-Σήμερα

Παρά το γεγονός ότι ο δουκικός κλάδος φέρει το όνομα της δυναστείας, ο επικεφαλής του δεν είναι το γενεαλογικά και ηλικιακά μεγαλύτερο άτομο της οικογένειας. Το 1893 -για παράδειγμα- ο δούκας Ερνέστος Β΄ απεβίωσε άτεκνος, οπότε ο θρόνος έπρεπε να μεταβιβαστεί στον πρωτότοκο γιο του Πρίγκιπα Αλβέρτου. Ωστόσο αποφασίστηκε να αλλάξει ο νόμος, ώστε να μην έρχονται στην ηγεσία του δουκάτου οι μονάρχες και οι άμεσοι κληρονόμοι του βρετανικού θρόνου. Ως εκ τούτου ανήλθε στο θρόνο του δουκάτου ο Πρίγκιπας Αλφρέδος, δεύτερος γιος του Πρίγκιπα Αλβέρτου.http://www.avictorian.com/PrinceAlfred.htmlhttp://adb.anu.edu.au/biography/edinburgh-duke-of-3467


Βασίλειο του Βελγίου

 Λεοπόλδος Α΄ (1831–1865)
 Λεοπόλδος Β΄ (1865–1909)
 Αλβέρτος Α΄ (1909–1934)
 Λεοπόλδος Γ΄ (1934–1951)
 Βαλδουίνος (1951–1993)
 Αλβέρτος Β΄ (1993–2013)
 Φίλιππος (2013–σήμερα)

 Βελγικός βασιλικός οίκος 
Λόγω του Πρώτου Παγκοσμίου Πολέμου και των ισχυρών αντιγερμανικών αισθημάτων, το όνομα του βελγικού βασιλικού οίκου άλλαξε από Οίκος της Σαξονίας-Κοβούργου-Γόθας σε Οίκος του Βελγίου. Εκτός από αυτή την αλλαγή του ονόματος αφαιρέθηκε από το εθνόσημο ο θυρεός της Σαξωνίας. Την ίδια περίοδο και στο Ηνωμένο Βασίλειο μετονομάστηκε η εκεί βασιλική οικογένεια από Σαξονίας-Κοβούργου-Γόθας σε Ουίνδσορ.


Βασίλειο της Πορτογαλίας

 Πέτρος Ε΄ (1853–1861)
 Λουδοβίκος (1861–1889)
 Κάρολος (1889–1908)
 Εμμανουήλ Β΄ (1908–1910)

Ο Εμμανουήλ Β΄ εκθρονίστηκε το 1910 και απεβίωσε το 1932. Επειδή ήταν άτεκνος όρισε διάδοχό του τον μακρινό του εξάδελφο Ντουάρτε Νούνο, ο οποίος δεν προερχόταν από τον Φερδινάνδο Β΄ και τον Οίκο της Σαξονίας-Κοβούργου-Γόθας. Ο Ντουάρτε Νούνο και οι απόγονοί του είναι μέλη του Οίκου της Μπραγκάνσα.


Βασίλειο της Βουλγαρίας
 Φερδινάνδος Α΄ (1887–1918)
 Μπορίς Γ΄ (1918–1943)
 Συμεών Β΄ (1943–1946)

Το 2001 ο Συμεών Β΄ εξελέγη Πρωθυπουργός της Βουλγαρίας με το επώνυμο Σαξκομπουργκγκότσκι.http://www.tovima.gr/world/article/?aid=146571


Ηνωμένο Βασίλειο
 Εδουάρδος Ζ΄ (1901–1910)
 Γεώργιος Ε΄ (1910–1936)
 Εδουάρδος Η΄ (1936)
 Γεώργιος ΣΤ΄ (1936–1952)
 Ελισάβετ Β΄ (1952–2022)

Από το 1901 ως το 1917 οι Βρετανοί μονάρχες προσδιόριζαν τον οίκο τους ως Σαξονίας-Κοβούργου-Γόθας. Το 1917 όμως ο Γεώργιος Ε΄, εξαιτίας των αντιγερμανικών αισθημάτων της περιόδου, αντικατέστηκε το όνομα του οίκου με το όνομα Ουίνδσορ.http://www.royal.gov.uk/HistoryoftheMonarchy/KingsandQueensoftheUnitedKingdom/Saxe-Coburg-Gotha/Saxe-Coburg-Gotha.aspx Saxe-Coburg-Gotha

Γενεαλογία Οίκου Βέττιν-Σαξονίας-Κοβούργου-Γόθας: Κλάδοι Ερνέστου Α΄ (Βρετανίας) και Λεοπόλδου Α΄ (Βελγίου)

Γενεαλογία Οίκου Βέττιν-Σαξονίας-Κοβούργου-Γόθας: Κλάδος Φερδινάνδου / Κοχάρυ (Πορτογαλίας και Βουλγαρίας)

 Παραπομπές 

 Εξωτερικοί σύνδεσμοι 



Κατηγορία:Γερμανικές ευγενείς οικογένειες